Angudanar da Jana’izar Shahidai Biyu Da Jami’an Tsaron Suka Kashe Shekaran a Abuja. | 5Five Stars Media Sound
Home › →Labarai › Angudanar da Jana’izar Shahidai Biyu Da Jami’an Tsaron Suka Kashe Shekaran a Abuja.
Category: →Labarai, 194 Views
Angudanar Sallar Jana’izar Shahidai biyu a Suleja, wadan da jami’an tsaron shugaban kasa Muhammadu Buhari suka harbe su a Abuja. Sheikh Abdulhamid Bello Zariya ne ya jagoranci Sallar.
Jami’an tsaron sun harbe almajiran na Sheikh Zakzaky ne a ranar Talata 09/07/2019, a lokacin da suke gudanar da jerin gwanon limana na cigaba da kira ga gwamnatin Buhari da ta saki Sheikh Zakzaky da take tsare dashi fiye da shekaru uku.
Tun bayan kama Sheikh Zakzakin ne dai almajiran nasa a kullum sukan fito domin yin kira ga gwamnatin da ta gaggauta sakin Malamin kamar yadda Kotu tayi umurni tun a shekara ta 2016.
A kwanukan baya ma wata Kotu ta yi umurni da da a gaggauta fita da shi waje domin kulawa da lafiyarsa da take cigaba da tabarbarewa, kamar yadda kwararrun likitoci suka tabbatar, amma dai har yanzu abin ya citura.